alexandrainst/scandi-wiki huggingface dataset:
Engelhart Cornelius Østby

Engelhart Cornelius Østby (født 18. desember 1847, død 15. april 1912) var en norsk-amerikansk forretningsmann og juvelér. Han var også én av de norske passasjerene som reiste med RMS «Titanic» på dens jomfruferd.
Østby fungerte også som direktør i High Street Bank og tillitsperson ved Citizens Savings Bank.

Biografi

Familie 
Østby ble født i Kristiania (nå Oslo) og var sønn av Christian Østby og Josephine Dorothy Paulson. Han giftet seg med Lizzy Macy Webster (1854–1899) den 7. juni 1876 og sammen fikk de fem barn; fire sønner og ei datter.

Utdanning og jobb 
Etter endt utdannelse og å ha tilbrakt seks år i lære ble han en suksessfull juvelér i Kristiana. Han emigrerte til USA i 1869 etter at foreldrene og en av brødrene hans hadde emigrert dit tre år i forveien. Østby drog til Providence på Rhode Island og slo seg ned her.
Han arbeidet blant annet for firmaet Hunt & Owen, men flyttet senere over til daværende Arnold & Webster. Hos sistnevnte var han i ni år leder for design og gravering. Han gikk også inn i kompaniskap med Nathan Barton og dannet sammen med ham firmaet Østby & Barton, et firma hvor en rekke skandinaver ble ansatt. Firmaet ble etterhvert verdens største produsent av gullringer og dens økende virksomhet førte til at de firmaet måtte flytte lokaler på grunn av plassmangel.

Han fortok seg en rekke forretningsreiser til Europa og han drog ofte innom Norge på disse reisene. Han var stort sett på utkikk etter utvikling innen produksjon og design og mye innom Paris og han gjerne ville kartlegge det europeiske markedet. I januar 1912 drog han igjen til Europa da han hadde behov for ferie. Datteren Helene ble med ham på denne reisen.
Sammen drog de rundt i de sørlige delene av Europa – blant annet til Nice i Frankrike – og helt til Egypt. Det var i Nice at muligheten om å reise hjem til Amerika med Titanic bød seg. I Paris kom de i kontakt med Anna og Frank Warren som de tidligere hadde møtt i Egypt. Ekteparet Warren hadde også billetter til Titanic.

Ombord på Titanic 
Engelhart Østby og datteren Helene reiste på 1. klasse og gikk ombord entret skipet i Cherbourg – ombord på Titanic lå de to i hver sin lugar.
Etter kollisjonen med isfjellet natt mellom 14. og 15. april møtte Engelhart og Helene hverandre først i korridoren mellom lugarene deres. Deretter gikk de sammen med herr og fru Warren opp til båtdekket. Da de fire kom frem til livbåt 5 gikk Engelhart tilbake til lugaren sin for å hente varmere klær. Dette var siste gang Helene så sin far i live. Helene kom seg ombord i livbåt 5 og overlevde.

Engelhart Østby omkom i forliset og liket hans ble funnet i sjøen. Han ble registrert som lik nummer 234 og identifisert av en ansatt i Østby & Barton. Hans lik ble fraktet tilbake til Providence og begravet ved Swan Point den 11. mai 1912.

Se også 
 Liste over norske passasjerer ombord på RMS Titanic

Referanser

Eksterne lenker 
 Om Engelhardt Cornelius Østby - Encyclopedia Titanica

Personer fra USA født i Norge
Norske forretningsfolk
Forretningsfolk fra USA
Personer fra Providence
Personer fra Oslo
Omkomne i Titanic-forliset
Fødsler i 1847
Dødsfall i 1912
Palazzo Ducale (Mantova)

Palazzo Ducale di Mantova er et bygningskompleks i Mantova fra det 14. til det 17. århundre. Det meste stammer fra Gonzagafamilien. Byggingene er forbundet med korridorer og gallerier og i det indre er det gårdsrom og haver. Palasset omfatter omkring 500 rom med omtrentlig areal på  m². Palasset er mest kjent for Mantegnas fresker i Camera degli Sposi, men har også andre arkitektoniske og kunstneriske verdier.

Eksterne lenker 
 
 Museet Palazzo Ducale
 Palazzo Ducale

Ducale
Mantova
Arkitektur på 1300-tallet
Byggverk i Lombardia
Tore Littmarck

Tore Littmarck (født 23. januar 1921, død 3. desember 2007) var en svensk prest, salmedikter og komponist.

Littmarck begynte yrkeskarrieren sin som speiderkonsulent for KFUM i Sverige. Han ble senere generalsekretær for Sveriges KFUM, fra 1964 til 1970, og var engasjert internasjonalt i bevegelsen. Fra 1970 og fram til han ble pensjonist i 1986 var han kyrkoherde i Gamla Uppsala kirke. Han var engasjert i økumenikk, og var sekretær for Svenska ekumeniska nämnden på slutten av 1980-tallet. I denne perioden var han også redaktør for boken Ekumeniken i praktiken. Han skrev flere bøker og holdt radioandakter. Han var også kjent fra et TV-program på 1960-tallet der ungdom sang hans viser.

I Svenska kyrkan sin salmebok fra 1986 er han representert med tre salmer og en i et senere tillegg. Han er også med i Den norske kirkes tre siste salmebøker; Norsk Salmebok (1985), Salmer 1997 og Norsk salmebok 2013.

Eksterne lenker 
  Minneord i Dagen

Svenske salmediktere
Svenske lutherske prester
Fødsler i 1921
Dødsfall i 2007
Rundeskatten

Rundeskatten er den verdifulle lasten som det nederlandske frakteskipet «Akerendam» hadde med seg på sin jomfrutur i 1725, da det kom ut av kurs og forliste nordøst for Runde fyr på øya Runde på Sunnmøre en stormfull natt til 8. mars samme år. Det var aktuar og historiker Ivar Myklebust fra Ørsta som tidlig i 1960-årene gjorde kjent opplysninger om forliset, da han fant arkivmateriale etter sjøforklaringen som ble holdt på tinget i Ørsta (Ørstavik) i 1726.

Skatten ble oppdaget 6. juli 1972 av de tre sportsdykkerne Bengt-Olof Gustafsson, Stefan Persson og Eystein Krohn-Dale. De tre sportsdykkerne fant nærmere 57 000 mynter, hvorav 6624 gullmynter, resten sølv. Året etter ble stedet undersøkt av Bergens Sjøfartsmuseum. Over 400 ulike mynttyper ble funnet, hvorav omtrent femten var ukjente til da.

Funnet er ett av de største skattefunn i Europa, og finnerne fikk 75 prosent, norske stat 15 prosent, og Nederland 10 prosent. Verdien ble da anslått til en plass mellom 30 og 40 millioner norske kroner.

I 1979 kjøpte mynt- og seddelsamler Jan Olav Aamlid 6000 gull- og sølvmynter fra Rundeskatten på en auksjon i Zürich, Sveits, hvor han betalte 882 000 Sveitsiske Franc. I 1979 var kjøpet det største noensinne notert fra et sunket skip og den største summen betalt for et enkelt kvanta med mynter.

Av de 15 prosentene som Staten beholdt, ble mynter og gjenstander fordelt på Myntkabinettet i Oslo og Bergens Sjøfartsmuseum. I 1973 gjennomførte Sjøfartsmuseet en undervannsutgravning på et større område ved Runde fyr. En rekke mynter og gjenstander ble hentet opp og fraktet til Bergen. I januar 2011 ble deler av gjenstandene på Sjøfartsmuseet flyttet tilbake til øya, for utstilling på Runde Miljøsenter.

Referanser

Litteratur 

 Einar S. Ellefsen, Runde-skatten, Gyldendal 1974

Eksterne lenker 

 Om Akerendam og myntfunnet
 Smuglet hjem bortgjemt skatt

Herøys historie (Møre og Romsdal)
Sjøfart
Marinarkeologi i Norge
Myntfunn
Artikler i sjøfart-prosjektet
Julie Wilhelmsen

Julie Maria Wilhelmsen (født 26. juni 1969) er en norsk statsviter som er seniorforsker ved Norsk utenrikspolitisk institutt (NUPI).

Liv og virke 
Wilhelmsen har graden ph.d. med en avhandling fra 2014 om den andre tsjetsjenske krig med tittelen How War Becomes Acceptable: Russian re-phrasing of Chechnya. I avhandlingen undersøkte hun hva det er «som gjør at vold mot noen grupper eller områder er utenkelig, mens det i andre tilfeller nærmest synes påkrevet?». Wilhelmsen har også skrevet om sammenfall i russiske og kinesiske interesser i Sentral-Asia og om russiske tilnærmingsmåter til kampen mot terrorisme. Hun har en mastergrad i postsovjetiske og russiske studier fra London School of Economics og er har en PhD i statsvitenskap ved Universitetet i Oslo. Tidligere har hun vært ansatt som forsker ved Forsvarets forskningsinstitutt (FFI).

Wilhelmsen er (pr. 2022) nestleder i styret i Den norske Helsingforskomité. Hun har tidligere arbeidet i Utlendingsdirektoratet, i Initiatives for Change-bevegelsen og som volontør for Moder Theresa i Calcutta.

Wilhelmsen er erklært uønsket i Russland, såkalt persona non grata; i forbindelse med en konferanse hun skulle delta på i Moskva i 2015 ble hun stoppet på flyplassen og returnert til Norge. Hun antar utestengningen er knyttet til hennes arbeid med den andre tsjetsjenske krig.

Referanser

Eksterne lenker 
 Omtale hos NUPI
 
  Kommentar på nrk om det russiske presidentvalget 2012
  Kommentar på nrk til delelinjeavtalen mellom Russland og Norge
 Wilhelmsen, Julie og Godzimirzki, Jakub M.: Tsjetsjeniakonflikten i et historisk perspektiv, publisert av NUPI i artikkelserien Hvor hender det? Nr. 21 (2007/2008), 07. april 2008

Norske statsvitere
Personer tilknyttet Norsk utenrikspolitisk institutt
Festivalgata (Kongsberg Jazzfestival)

Festivalgata (også kalt Jazzgata) er et av spillestedene under Kongsberg Jazzfestival. I uken festivalen holdes, blir Christian Augusts gate i Kongsberg stengt for biltrafikk samtidig som en scene og publikumstelt blir satt opp. Alle konsertene som blir holdt i Festivalgata er gratiskonserter, og dette er både en arena for lokale og tilreisende artister. 

Gaten er oppkalt etter Christian August (1768 – 1810), prins av Slesvig-Holsten-Sønderborg-Augustenborg.

Se også
Tubaloon
Pavescenen
EnergiMølla
Kongsberghallen
Liste over Kongsbergs gater

Kultur i Kongsberg
Kirsti Ruud

Kirsti Ruud (født 12. juli 1988) er en norsk landeveissyklist. Hun er Norgesmester i lagtempo 2008.

Referanser

Eksterne lenker 
 
 Personlig blogg

Norske syklister
Fødsler i 1988
Ba Ren

Ba Ren (; født 19. oktober 1901 i Fenghua i provinsen Zhejiang i Kina, død 25. juli 1972) var en kinesisk forfatter, litteraturkritiker, oversetter og diplomat. Hans fødenavn var Wang Renshu (王任叔).

Ba Ren ble lærerutdannet og ble folkeskolelærer i 1920. I 1923 begynte han å skrive dikt og noveller. Året etter ble han medlem av det kinesiske kommunistiske parti. Han ble et ledende medlem av Venstrefløyforfatternes forbund. Da den annen sino-japanske krig utbrøt bodde han i Shanghai og utgav der antikrigslitteratur. I 1941 dro han til Indonesia og fortsatte sitt arbeide i antikrigsbevegelsen. Han vendte tilbake til Kina i 1948.

Etter opprettelsen av Folkerepublikken Kina var han landets ambassadør i Indonesia. 

Han ble forfulgt til døde under kulturrevolusjonen.

Referanser

Kilder 
 《巴人自传》
 《巴人研究》 全国巴人学术讨论会编 上海书店 1992  ISBN 7-80569-635-7/1

Personer forfulgt eller i unåde under kulturrevolusjonen
Kinesiske forfattere
Kinesiske oversettere
Kinesiske ambassadører
Ambassadører til Indonesia
Personer fra Ningbo
Fødsler i 1901
Dødsfall i 1972
Theodor Hesselberg

Hans Theodor Hesselberg (født 7. januar 1885 i Lierne, død 10. november 1966 i Oslo) var en norsk meteorolog som var sjef for Meteorologisk institutt i førti år. 

Han var prestesønn, og vokste opp på Vossevangen. Hesselberg tok eksamen ved Voss middelskole i 1899, og examen artium i Trondheim i 1902. Han var cand.real. fra 1908, og ble uteksaminert som dr.philos. fra Universitetet i Kristiania i 1913. Han var assistent for Vilhelm Bjerknes fra 1908, og fortsatte som Bjerknes' assistent ved Geofysisk Institutt i Leipzig 1912–1914. Direktør for Det norske meteorologiske institutt 1915–1955. President for Den internasjonale meteorologiske organisasjon (IMO) 1935–1946, og sentral i å omskape IMO til Verdens meteorologiorganisasjon (WMO).

Sammen med assistenten Bernt Johannes (B.J.) Birkeland (1879–1955) var han en av de første til å oppdage og kartlegge den globale oppvarmingen i det 20. århundre.

Hesselberg var medlem av Det Norske Videnskaps-Akademi og flere utenlandske vitenskapsakademier. Han var kommandør av Italias kroneorden, offiser av den franske Æreslegionen og ble utnevnt til ridder av 1. klasse av St. Olavs Orden i 1937.

Familie 
Han var sønn av Ivar Hesselberg (1850–1928) og Marie Sofie Frost (1847–1937). Faren var prest og etterkommer av presten Iver Hesselberg (1780–1844). I 1912 giftet Hans Theodor seg med Sigfrid (Frida) Landmark (1883–1969), søster av arkitenten Ole Landmark (1885–1970).

Referanser

Eksterne lenker 
 Theodor Hesselberg i Norsk biografisk leksikon

Norske meteorologer
Norske klimatologer
Personer fra Lierne kommune
Italias kroneorden
Medlemmer av Det Norske Videnskaps-Akademi
Æreslegionen
St. Olavs Orden
Personer tilknyttet Meteorologisk institutt
Odes Bajsultanov

Odes Khasaevitsj Bajsultanov (russisk: ; født 17. januar 1965 i Belerotsje i Tsjetsjenia) er en tsjetsjensk politiker. Han har siden 2007 vært den tsjetsjenske delrepublikkens statsminister.

Basjultanov har eksamen fra Groznyj statsuniversitet (matematisk-fysisk fakultet) i 1994. 

Basjultanov er fetter av president Ramzan Kadyrov og har hatt verv og stillinger i det pro-russiske statsapparatet siden 2003.

Kilder 
 «Chechen Republic Head names cousin as Prime Minister»; på nettsidene til The Central Asia-Caucasus Analyst (besøkt 24. juni 2010).

Tsjetsjenske politikere
World Cyber Games

World Cyber Games (WCG) er en internasjonal e-sport-arrangement (eller «Cyber Games Festival») som siden 2006 arrangeres av det sørkoreanske firmaet World Cyber Games Inc i samarbeid med Samsung og Microsoft. Det offisielle motto for WCG er «Beyond the Game», som også er tittelen på en dokumentar som fokuserer på et legendarisk WCG-rivaleri.
World Cyber Games ble planlagt i 2000, og den første festivalen ble holdt i 2001. Arrangementet er influert av De Olympiske leker med spillerlandsbyer for spillerne og siden 2004 en annen vertsby hvert år.

WCG er den største årlige spillfestivalen i verden, med mer enn en million besøkende hvert år. Den fører sammen spillere fra hele verden for å la dem glede seg over spillmiljøet. Hvert deltakerland har kvalifisering før de sender de beste spillerne for å representere seg.

I 2007 deltok over 700 spillere fra over 70 land i Seattle, med Spike TV som WCGs offisielle mediapartner.

Historisk oversikt over WCG-finaler

Referanser

Eksterne lenker
 

E-sport
Videospillmesser
Repeterende arrangementer etablert i 2006
Det kantonesiske kjøkken

Det kantonesiske kjøkken (kinesisk: 粵菜, pinyin: Yuecai) er et av Kinas åtte store kjøkken. Maten fra provinsen Guangdong er rettesnoren, men kjøkkenet er blitt utbredt over hele Kina og også utenlands slik at det er oppstått en rekke varianter.

Tradisjonelt ble hovedstaden Guangzhou ansett for å være det kulinariske høysetet for kjøkkenet, men fra 1970-årene har Hongkong overtatt den stillingen.

Gulaorou, også kjent som fritert svinekjøtt i søt-sur saus, er en kinesisk rett som er svært populær i det kantonesiske kjøkken og som også finnes på menyen i de fleste kinarestauranter utenfor Kina.

Litteratur

Eight Immortal Flavors: Secrets of Cantonese Cookery from San Francisco's Chinatown, Johnny Kan and Charles L. Leong. Berkeley, California: Howell-North Books, 1963
Andrea Bowen

Andrea Lauren Bowen (født 4. mars 1990 i Columbus i Ohio) er en amerikansk skuespiller kjent blant annet for sin rolle som Julie Mayer i Frustrerte fruer.

Filmografi (utvalg) 
 Ghost Whisperer – Rebecca Kelly (2009)
 Crisis Core: Final Fantasy VII (videospill) – Aerith Gainsborough (stemme engelsk versjon) (2008)
 Frustrerte fruer – Julie Mayer (2004-2012)
 Bambi 2 – Faline (stemme) (2006)
 Sporløst forsvunnet – Becky Grolnick (2005)
 Final Fantasy VII Advent Children – Moogle Girl (stemme engelsk versjon) (2005)
 Spesialavsnittet; Sophie Douglas (2001)

Referanser

Eksterne lenker 
 

Skuespillere fra USA
Personer fra Columbus i Ohio
Fødsler i 1990
Lucas Barrios

Lucas Barrios (født 13. november 1984) er en argentinskfødt paraguayansk fotballspiller som spiller for Club de Gimnasia y Esgrima La Plata. Han er også en del av . 

Barrios har spilt for flere andre klubber i sin karriere, blant annet Club Atlas fra Mexico og Colo-Colo fra Chile.
Etter 1. juli 2012 spiller han for den kinesiske klubben Guangzhou Evergrande

Han ble tatt ut til Fotball-VM 2010 i Sør-Afrika, der han spilte fem kamper for

Referanser

Eksterne lenker 
 
 

Paraguayanske fotballspillere
Argentinske fotballspillere
Spillere i Fotball-VM 2010
Spillere i Copa América 2011
Spillere i Copa América 2015
Fotballspillere for Argentinos Juniors
Fotballspillere for Club Atlético Tigre
Fotballspillere for Club de Deportes Temuco
Fotballspillere for Tiro Federal
Fotballspillere for Cobreloa
Fotballspillere for CSD Atlas de Guadalajara
Fotballspillere for CSD Colo-Colo
Fotballspillere for BV Borussia 09 Dortmund
Fotballspillere for Guangzhou Evergrande FC
Fotballspillere for FK Spartak Moskva
Fotballspillere for Montpellier HSC
Fotballspillere for SE Palmeiras
Fotballspillere for Grêmio Foot-Ball Porto Alegrense
Fotballspillere for Club Atlético Huracán
Fotballspillere for Club de Gimnasia y Esgrima La Plata
Personer fra Buenos Aires
Claudio Bravo

Claudio Andrés Bravo Muñoz (født 13. april 1983) er en chilensk fotballspiller som spiller for den spanske klubben Real Betis. Han er også en del av . Bravo har spilt for flere andre klubber i sin karriere, blant annet Colo-Colo fra Chile og Real Sociedad fra Spania.

Han scoret sitt første og hittil eneste mål i karrieren på et frispark den 14. februar 2010, da han spilte for Real Sociedad.

Den 25. august 2016 gikk han fra Barcelona til Manchester City. Han skrev han under en fireårs-kontrakt med Manchester City.

Landslaget
Han ble tatt ut i s tropp til FIFA Confederations Cup 2017 i Russland.

Meritter

Klubber 
Colo-Colo
 Torneo Apertura (1): 2006

Real Sociedad
 Segunda División (1): 2009/2010

FC Barcelona
 Primera División (2): 2014/2015, 2015/2016
 Copa del Rey (2): 2014/2015, 2015/2016
 UEFA Champions League (1): 2014/2015
 UEFA Super Cup (1): 2015

Manchester City
 Premier League (1): 2017/2018
 Den engelske ligacupen (2): 2017/2018, 2019/2020
 FA Community Shield (2): 2018, 2019

Landslaget 
 Chile
 Copa América (2): 2015, 2016

Utmerkelser 
 La Liga Team of the Season: 2014–15[23]
 Copa América Team of the Tournament: 2015[18]
 Zamora Trophy: 2014-15 [24]
 Copa América: Best Goalkeeper 2015

Referanser

Eksterne lenker 
 
  Profil på WorldFootball.net

Chilenske fotballspillere
Spillere i Fotball-VM 2010
Spillere i Fotball-VM 2014
Spillere i Copa América 2004
Spillere i Copa América 2007
Spillere i Copa América 2011
Spillere i Copa América 2015
Spillere i Copa América 2021
Spillere i FIFA Confederations Cup 2017
Fotballspillere for CSD Colo-Colo
Fotballspillere for Real Sociedad
Fotballspillere for FC Barcelona
Fotballspillere for Manchester City FC
Fotballspillere for Real Betis Balompié
Fotballkeepere som har scoret
Vinnere av Mesterligaen i fotball for menn
Santiago
Fødsler i 1983
Målvakter i fotball
Mauricio Isla

Mauricio Aníbal Isla Isla (født 12. juni 1988) er en chilensk fotballspiller som spiller for den brasilianske klubben Clube de Regatas do Flamengo. Han er også en del av . 

Isla har spilt for flere andre klubber i sin karriere, blant annet Universidad Católica fra Chile. 

Den 6. august 2014 meldte han overgang fra Juventus til Queens Park Rangers FC, på lån ut 2014/2015-sesongen.

Landslaget
Han ble tatt ut til Fotball-VM 2010 og Fotball-VM 2014

Han ble tatt ut i s tropp til FIFA Confederations Cup 2017 i Russland.

Referanser

Eksterne lenker 
 

Chilenske fotballspillere
Spillere i Fotball-VM 2010
Spillere i Fotball-VM 2014
Spillere i FIFA Confederations Cup 2017
Fotballspillere for Universidad Católica
Fotballspillere for Udinese Calcio
Fotballspillere for Juventus FC
Fotballspillere for Queens Park Rangers FC
Fotballspillere for Olympique de Marseille
Fotballspillere for Cagliari Calcio
Fotballspillere for Fenerbahçe SK
Fotballspillere for Clube de Regatas do Flamengo
Personer fra Region Metropolitana de Santiago
Fødsler i 1988
Gary Medel

Gary Alexis Medel Soto (født 3. august 1987) er en chilensk fotballspiller som spiller for den italienske klubben Bologna FC 1909. Han er også en del av . 

Medel har spilt for flere andre klubber i sin karriere, blant annet Universidad Católica, Boca Juniors og Sevilla.

Landslaget
18 April 2007 fikk han sin første landskamp for  mot .

Han ble tatt ut til Fotball-VM 2010 i Sør-Afrika.

Han ble tatt ut i s tropp til FIFA Confederations Cup 2017 i Russland.

Referanser

Eksterne lenker 
 

Chilenske fotballspillere
Spillere i Fotball-VM 2010
Spillere i Fotball-VM 2014
Spillere i Copa América 2019
Spillere i FIFA Confederations Cup 2017
Fotballspillere for Universidad Católica
Fotballspillere for Boca Juniors
Fotballspillere for Sevilla FC
Fotballspillere for FC Internazionale Milano
Fotballspillere for Beşiktaş JK
Fotballspillere for Bologna FC
Personer fra Santiago de Chile
Fødsler i 1987
Gonzalo Fierro

Gonzalo Fierro (født 21. mars 1983) er en chilensk profesjonell fotballspiller som spiller for den chilenske fotballklubben Colo-Colo. Han spiller midtbane, og er også en del av . Fierro har spilt for andre klubber i sin karriere, blant annet Flamengo fra Brasil. 

Han ble tatt ut til Fotball-VM 2010 i Sør-Afrika.

Eksterne lenker 
 

Chilenske fotballspillere
Spillere i Fotball-VM 2010
Fotballspillere for CSD Colo-Colo
Fotballspillere for Clube de Regatas do Flamengo
Personer fra Santiago de Chile
Fødsler i 1983
Alexis Sánchez

Alexis Alejandro Sánchez Sánchez (født 19. desember 1988) er en chilensk fotballspiller som spiller for den franske klubben . Han er også en del av .

Sánchez har tidligere spilt for en rekke andre klubber, blant annet engelske Arsenal, spanske Barcelona, chilenske Colo-Colo, argentinske River Plate og italienske Udinese.

Klubbkarriere

Cobreloa 
Sánchez startet sin seniorkarriere i ungdomsklubben Cobreloa i 2005, der han fikk et år før han ble hentet til den italienske klubben Udinese. Han fikk 47 kamper og scoret 9 mål for Cobreloa.

Udinese 
Sánchez skrev under for Udinese i 2006, og ble umiddelbart lånt ut. Det bar tilbake til Chile, men denne gangen til topplaget Colo-Colo. Han fikk godt med spilletid, og Udinese var fornøyd med utviklingen av Sanchez, og lånte han ut til argentinske River Plate året etter. Chileneren fortsatte utviklingen, og imponerte også da han fikk sjansen for Udinese. Nå begynte storklubbene i Europa å få øynene opp for den tekniske, lille vingen. Under fotball-VM 2010 i Sør-Afrika fikk Sánchez sitt gjennombrudd for Chile, og fulgte opp suksessen med en fantastisk sesong for Udinese, hvor han endte opp på 12 ligascoringer i Serie A.

Barcelona 
Sommeren 2011 signerte Sánchez en femårskontrakt med FC Barcelona, der han fikk tildelt draktnummer 9 etter Bojan Krkic.

Arsenal 
Den 10. juli 2014 meldte han overgang til den engelske klubben  på en overgangssum verdt mellom 30 og 35 millioner britiske pund. I 2015 ble han kåret til årets spiller i Premier league i 2014/15 sesongen

Landslaget
Han ble tatt ut til fotball-VM 2010 i Sør-Afrika.

Han ble tatt ut i s tropp til FIFA Confederations Cup 2017 i Russland.

Den 22. juni 2017 scoret han sin 38. landslagsmål for  og slo Marcelo Salas sin rekord på 37 landslagsmål.

Referanser

Eksterne lenker 
 
  Profil på theTopforward.com

Chilenske fotballspillere
Spillere i Fotball-VM 2010
Spillere i Fotball-VM 2014
Spillere i FIFA Confederations Cup 2017
Fotballspillere for Cobreloa
Fotballspillere for Udinese Calcio
Fotballspillere for CSD Colo-Colo
Fotballspillere for CA River Plate
Fotballspillere for FC Barcelona
Fotballspillere for Arsenal FC
Fotballspillere for Manchester United FC
Fotballspillere for FC Internazionale Milano
Fotballspillere for Olympique de Marseille
Personer fra regionen Antofagasta
Fødsler i 1988
Kunståret 1350



Malerier 
ca. 1350 Huang Gongwang maler Tilhold i Fu Chun-fjellene

Fødsler 

|-
|ca. 1350 || Agnolo Gaddi || italiensk || kunstmaler ||align=center|ca. 46 ||align=center|ca. 1396 || 
|}
 1350-1360: Lluís Borrassà - spansk gotikk maler (død 1424)
 Spinello Aretino - italiensk maler av fresker (død 1410)
 Lorenzo di Bicci - italiensk maler innen den florentinske skolen (død 1427)

Dødsfall 
 ca. 1350-1354: Huáng Gōngwàng - kinesisk maler fra Jiangsu under Yuan-dynastiet (født 1269)

Referanser